હૃતિક રોશન અને સુઝાન વચ્ચે છુટાછેડા થઈ ગયાં છે . 2013ના અંતે જ્યારે હૃતિક - સુઝાન જુદા થવા અંગેના સમાચાર જેટલા શૉકિંગ હતા , તેટલા શૉકિંગ હૃતિક - સુઝાનના છુટાછેડાના સમાચાર નહોતાં , પરંતુ આ વખતે શૉક્ડ થવાની વાત હતી સુઝાન દ્વારા 400 કરોડની ખાધા - ખોરાકી માંગવા અંગેના સમાચાર . જાણવા મળ્યુ હતું કે સુઝાને હૃતિક રોશન પાસે ખાધા - ખોરાકી પેટે 400 કરોડની માંગ મૂકી હતી , પરંતુ વકીલોની દલીલો બાદ હૃતિક રોશન - સુઝાન વચ્ચે 380 કરોડમાં છુટાછેડા અંગેની સહમતિ થઈ ગઈ . દરમિયાન આજે હૃતિક રોશનના એક નજીકના મિત્ર તરફથી ગઈકાલે મોડી રાત્રે એક નિવેદન બહાર પાડવામાં આવ્યું કે જેમાં હૃતિક - સુઝાન વચ્ચે પૈસા અંગે કોઈ પણ ઝગડો હોવાનો કે 380 - 400 કરોડની ખાધા - ખોરાકીની માંગણી અંગેના સમાચારોને રદિયો અપાયો છે . નિવેદનમાં જણાવ્યા મુજબ - ફાઇનાંસ કે પૈસા અત્યાર સુધી હૃતિક - સુઝાન વચ્ચે ક્યારેય નથી આવ્યાં અને નથી પૈસા અંગે કોઈ પણ જાતનો અણબનાવ . બંનેએ બધુ કોર્ટ ઉપર છોડ્યુ છે , કારણ કે આ મૅટર તેમના માટે આટલી મહત્વની નથી . હૃતિક જે પ્રકારના માણસ છે , તેમના માટે પોતાનો પરિવાર અને પરિવારની ખુશી ખૂબ જ મહત્વ ધરાવે છે . તેઓ પોતાના પરિવાર માટે કંઈ પણ કરી શકે છે . બીજી બાજુ , સુઝાન પણ એક કામકાજી મહિલા છે કે જેમનો પોતાનો બિઝનેસ છે . તેથી બંને વચ્ચે પૈસા કે સેટલમેંટ અંગે અણબનાવ થયાના સમાચારો તથ્યહીન છે અને સમ્પૂર્ણપણે ખોટા છે . જોકે આ તો વાત થઈ સ્પષ્ટીકરણની . સુઝાને કેટલા પૈસા માંગ્યા અને હૃતિકે કેટલા પૈસા આપ્યા ? આ પ્રશ્ને સફાઈ આપવાની પ્રક્રિયા સામાન્ય બાબત છે , પરંતુ આ તમામ ભાંજગડના પગલે સુઝાન ટ્વિટર ઉપર મજાકનું પાત્ર ચોક્કસ બની ગયા છે . સુઝાન દ્વારા 400 કરોડની માંગણી કરાઈ હોવાના સમાચાર બાદ સુઝાન અંગે ટ્વિટર પર ખૂબ જ મજાનું જોકિંગ શરૂ થયુ છે . ચાલો આપને પણ વંચાવીએ સુઝાન કેવી રીતે ટ્વિટર પર જોક્સ બની ગયા છે .